தேசிய திருவிழா

தேசிய திருவிழா முருகடியான் மான்பிடித் தேயிரை யாக்கிட ஓடிய! மாவரி மாநிலத்தை... -கடல்! மீன்பிடிப் பார்சிலர் மேவிய குடில்களும்! மின்மினிக் காநிலத்தை...! தேன்குடித் தாடிடத் தேன்மலர் சூடிடத்! திருத்திய தாருழைப்பு? –ஒளி! வான்கதிர் நிலவுடன் வையம்பு கழ்ந்திட! வைத்தது நம்பிழைப்பு! காட்டுடன் மேட்டையும் கல்லுடன் முள்ளையும்! கடந்தன நம்கால்கள் -எழில்! வீட்டையும் பாட்டையும் வியர்வையி லெழுதி! விளைந்தன நம்தோள்கள்! பசிக்கடி உள்ளுற கொசுக்கடி வெளியுற! பட்டது யாருடம்பு? -உயிர்! பொசுக்கிடு வாரிடம் பூவென நசுங்கிய! தமிழரென விளம்பு! காற்பந் துதைப்பதைப் போலுதைத் தாரந்தக்! காலத்தை எண்ணுகிறேன்! -இன்று! நாற்பத் திரண்டக வைப்புத் தமுதத்தை! நானள்ளி உண்ணுகிறேன்! வையகம் கையக மாக்கிவிட் டோமிந்த! வாழ்வை உயர்த்திவிட்டோம்! -பெரும்! பொய்யகத் தாரையும் தூக்கிவிட் டோம்வளம்! பூத்திட ஆணையிட்டோம்! கண்ணீர்த் துளிகளை வைரங்க ளாக்கிடக்! கையிரு நான்குபெற்றோம்! -நம்மேல்! வெந்நீரை யூற்றிய வீணர் விழிபெற! வீரப் படையும்பெற்றோம்! வானிலோர் தண்ணிலா வையத்தி லின்நிலா! தானவள் சிங்கையம்மா! -மக்கள்! ஊனிலு முயிரிலும் மொன்றிக் கிடந்திடும்! உண்மையே சிங்கையம்மா! எப்படி வந்ததிப் படியொரு வளமெனத்! தப்படிப் பார்நினைக்க... -உழைப்! பைப்படி யாகவே எண்ணி நடந்தவர்! உயர்வென உலகுரைக்க...! முப்படி ஒருபடி சமய வெறிப்படி! முனைமழுங் கும்படியாம்! -இனத்! தப்படி வேற்றுமை சட்டம் சமத்துவ! சார்ந்த முறைப்படியாம்! தூசித் துகள்களைத் தட்டித் துலக்கிய! தூய திருநிலத்தை -எழில்! வீசுங் கொடியசைந் தாடுந் திருவிழா! தேசிய நாள்விழாவே! - பாத்தென்றல்.முருகடியான்